CELEX: 32014R0366
Language: da
Date: 2014-04-07 00:00:00
Title: Kommissionens gennemførelsesforordning (EU) nr. 366/2014 af 7. april 2014 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

11.4.2014   
            
            
               DA
            
            
               Den Europæiske Unions Tidende
            
            
               L 108/11
            
         KOMMISSIONENS GENNEMFØRELSESFORORDNING (EU) Nr. 366/2014
   af 7. april 2014
   om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der fastlagt en varenomenklatur, i det følgende benævnt »den kombinerede nomenklatur« eller »KN«, der er gengivet i bilag I til samme forordning.
            
         
               (2)
            
            
               Af hensyn til retssikkerheden er det nødvendigt at præcisere rækkevidden af pos. 1302 20, kapitel 17 og pos. 2101 i del II af den kombinerede nomenklatur for så vidt angår blandinger af sukker i kapitel 17 med små mængder af andre stoffer.
            
         
               (3)
            
            
               Eftersom pektinstoffer henhørende under underpos. 1302 20 kan standardiseres ved tilsætning af sukker for at sikre en konstant virkning ved deres anvendelse, er det nødvendigt at bestemme den maksimale mængde sukker, der kan tilsættes, hvis varen skal bevare sin karakter af pektinstof. En blanding bestående af 90 % sukker og 10 % pektinstoffer har ikke karakter af sukker og bør tariferes i kapitel 13. Imidlertid har varer, der indeholder mere end 90 % sukker, karakter af sukker og bør derfor tariferes i kapitel 17. Det betyder, at der er behov for en ny supplerende bestemmelse til kapitel 13 for at afspejle dette.
            
         
               (4)
            
            
               Det er også nødvendigt at indføje en tilsvarende ny supplerende bestemmelse til kapitel 17 for at sikre, at blandinger af sukker med små mængder af andre stoffer fortsat tariferes i dette kapitel, for så vidt som blandingen har bibeholdt sin karakter af sukker.
            
         
               (5)
            
            
               Med hensyn til varer tilberedt på basis af kaffe, te eller maté eller ekstrakter, essenser og koncentrater deraf med et højt sukkerindhold fastslog Den Europæiske Unions Domstol, at Kommissionens forordning (EF) nr. 306/2001 (2), der tariferede to varer bestående af henholdsvis 90,1 % sukker og 2,5 % teekstrakt og 58,1 % sukker (94 % beregnet ud fra tørstofindholdet) og 2,2 % te under KN-kode 2101 20 92, finder tilsvarende anvendelse på to blandinger bestemt til fremstilling af drikkevarer på basis af te, der begge består af 64 % krystalsukker (ca. 97 % beregnet ud fra tørstofindholdet) og 1,9 % teekstrakt og vand (3).
            
         
               (6)
            
            
               I varer tilberedt på basis af kaffe, te eller maté eller ekstrakter, essenser og koncentrater deraf med et sukkerindhold på 97 % eller derover, beregnet ud fra tørstofindholdet, bestemmes varens karakter ikke længere af kaffe, te eller maté eller ekstrakter, essenser og koncentrater deraf. Disse varer bør udelukkes fra tarifering under pos. 2101. En ny supplerende bestemmelse til kapitel 21 er derfor nødvendig for at præcisere tariferingen af de pågældende varer.
            
         
               (7)
            
            
               For at sikre en ensartet fortolkning af den kombinerede nomenklatur i hele Unionen med hensyn til blandinger af sukker med små mængder af andre stoffer bør der indsættes nye supplerende bestemmelser til kapitel 13, 17 og 21.
            
         
               (8)
            
            
               Bilag I til forordning (EØF) nr. 2658/87 bør derfor ændres.
            
         
               (9)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I del II i den kombinerede nomenklatur, som findes i bilag I til forordning (EØF) nr. 2658/87, foretages følgende ændringer:
   
               1.
            
            
               I kapitel 13 indsættes følgende supplerende bestemmelse 1:
               
                           »1.
                        
                        
                           Blandinger af pektinstoffer og sukker med et sukkerindhold på over 90 vægtprocent, beregnet på grundlag af tørstofindholdet, er udelukket fra tarifering under underpos. 1302 20 og skal generelt tariferes i kapitel 17, da varens karakter anses for at være som sukkeret.«
                        
                     
         
               2.
            
            
               I kapitel 17 indsættes følgende supplerende bestemmelse 8:
               
                           »8.
                        
                        
                           Overalt i nomenklaturen tariferes blandinger af sukker med små mængder af andre stoffer i kapitel 17, medmindre de har karakter af en tilberedning, der tariferes andetsteds.«
                        
                     
         
               3.
            
            
               I kapitel 21 indsættes følgende supplerende bestemmelse 6:
               
                           »6.
                        
                        
                           Varer tilberedt på basis af kaffe, te eller maté eller ekstrakter, essenser og koncentrater deraf med et sukkerindhold på 97 vægtprocent eller derover, beregnet på grundlag af tørstofindholdet, er udelukket fra tarifering under pos. 2101 og skal generelt tariferes i kapitel 17. Disse varers karakter anses ikke længere for at være som kaffe, te eller maté eller ekstrakter, essenser og koncentrater deraf.«
                        
                     
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. april 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Kommissionens forordning (EF) nr. 306/2001 af 12. februar 2001 om tarifering af visse varer i den kombinerede nomenklatur (EFT L 44 af 15.2.2001, s. 25).
   
      (3)  Domstolens dom af 4. marts 2004 i sag C-130/02, Krings (Sml. 2004, s. I-2121).